
E L Ő T E R J E S Z T É S

Sülysáp Város Önkormányzata Képviselő-testületének

2016. február 18-án tartandó munkaterv szerinti ülésére

17. napirendhez

Tárgy: Helyi választási bizottság tagjainak, póttagjainak megválasztása   

Tisztelt Képviselő-testület!

Talán ismeretes, hogy a Pest Megyei Roma Nemzetiségi Önkormányzat Közgyűlése feloszlatta önmagát, így 2016. március 20-án időközi választás megtartására kerül sor, melyen a helyi választási bizottságok látják el a szavazás lebonyolításával járó feladatokat.

A választási eljárásról szóló 2013. évi XXXVI. törvény (Ve.) 23. § bekezdése értelmében a Sülysápon a helyi választási bizottság három taggal és legalább két póttaggal működik, akiket a települési önkormányzat képviselő-testülete a helyi önkormányzati képviselők és polgármesterek általános választásának kitűzését követően, legkésőbb a szavazás napja előtti negyvenkettedik napon választja meg.

Személyükre a helyi választási iroda vezetője tesz indítványt, megválasztásukról egy szavazással dönt a képviselő-testület. A választási bizottság tagjaira és póttagjaira tett indítványhoz módosító javaslat nem nyújtható be. 

A Ve. 33. § (3) a) pontja alapján a helyi választási bizottság választott tagjának megbízatása a következő általános választásra megválasztott választási bizottság alakuló üléséig tart.
Mindezeknek megfelelően a Képviselő-testület 101/2014. (VIII. 21.) ÖKT határozatával a Helyi Választási Bizottságba tagnak: Dr. Popovics Lászlót, Sárközi Zsoltnét és Dr. Tiba Mariannát, póttagnak: Gálfi János Istvánnét és Szabó Györgyöt választotta meg.
A megválasztott tagok és póttagok közül Dr. Tiba Marianna elhunyt, Dr. Popovics László bizottsági megbízatásából eredő összeférhetetlensége miatt a választást követően lemondott, majd elfoglaltságai miatt a közelmúltban Sárközi Zsoltné és Szabó György is lemondott, így egyedül Gálfi János Istvánné maradt a bizottságban.
A Ve. 35. §-a alapján ha a választási bizottság választott tagjának megbízatása megszűnt, helyébe a póttagok megválasztására irányuló indítványban a soron következő póttag lép, póttag hiányában pedig a települési önkormányzat képviselő-testülete új tagot választ.

A Ve. 37. §-a alapján a helyi választási bizottság tagja és póttagja a megválasztását követő öt napon belül a polgármester előtt tesz esküt vagy fogadalmat.

Mindezek figyelembe vételével a határozati javaslatban szereplő tagok és póttagok megválasztására teszek javaslatot, és kérem annak szíves elfogadását.

…/2016. (II. 18.) ÖKT határozati javaslat
Sülysáp Város Önkormányzatának Képviselő-testülete a választási eljárásról szóló 2013. évi XXXVI. törvény 23. §-a alapján a Helyi Választási Bizottságba a következő tagokat és póttagokat választja meg:

	Tagok:

	1. Lilik Judit
	Sülysáp, Béke u. 

	2. Gödöny Péter
	Sülysáp, Béke u. 47.

	Póttagok:

	3. Borics Gabriella
	Sülysáp, Kossuth L. u. 

	4. Tóth Szilvia
	Sülysáp, Kiskókai u. 32/A.


Felelős: jegyző
Határidő: azonnal
Sülysáp, 2016. február 11.

dr. Tóth Krisztina s.k.

jegyző

